Rettens dom af 5. juni 2024 – Enterprise Holdings mod EUIPO – Qommute (COMMUTE WITH ENTERPRISE)
(Sag T-500/23) 1
[EU-varemærker – indsigelsessag – ansøgning om EU-ordmærket COMMUTE WITH ENTERPRISE – det ældre EU-ordmærke Qommute – relativ registreringshindring – risiko for forveksling – artikel 8, stk. 1, litra b), i forordning (EU) 2017/1001]
Processprog: engelsk
Parter
Sagsøger: Enterprise Holdings, Inc. (Saint-Louis, Missouri, De Forenede Stater) (ved solicitor M. Forde)
Sagsøgt: Den Europæiske Unions Kontor for Intellektuel Ejendomsret (EUIPO) (ved T. Frydendahl, som befuldmægtiget)
Den anden part i sagen for appelkammeret ved EUIPO og intervenient ved Retten: Qommute (Marseille, Frankrig) (ved advokat S. Sioën-Gallina)
Sagens genstand
Sagsøgeren har med sit søgsmål i henhold til artikel 263 TEUF nedlagt påstand om annullation og ændring af afgørelsen truffet den 1. juni 2023 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 989/2022-5).
Konklusion
Den Europæiske Unions Kontor for Intellektuel Ejendomsret (EUIPO) frifindes.
Enterprise Holdings, Inc. bærer sine egne omkostninger og betaler de af Qommute afholdte omkostninger.
EUIPO bærer sine egne omkostninger.
____________
1EUT C 338 af 25.9.2023.